Auctoritas extat æcclesiastica nobisque a majoribus nostris tradita, ut quis pro remedio animæ suæ ex hereditate propria æcclesiam sanctam heredem facere volens, per testamentum litterarum notum faciat posteris. Quapropter ego Gauzerannus, in ultimi diei judicio constitutus, notum esse cunctis tam presentibus quam futuris volo, quod pro redem[ptio]ne animæ meæ et in locum sepulturæ dono Deo et Sancto Petro, ad locum Cluniacum, cui domnus abba Odilo preesse videtur, [quandam] meam æcclesiam in pago Matisconensi, in villa Tasiaco sitam, et in veneratione sancti Martini consecratam cum omnibus ter[ris cu]ltis et incultis, vineis, campis, pratis, silvis, aquis aquarumque decursibus, egressibus et regresibus, totum ad integrum; et ut ista donatio firma permaneat, omnibus fidelibus tam presentibus quam futuris firmare et laudare rogo. Signum Gauzceranni, qui hanc donationem fecit. S. uxoris ejus Helisabet. S. filiorum ejus Walterii et Wicardi. S. Letaldi. S. Accardi. S. alterius Letaldi. S. tertii Letaldi. S. Sopfredi. S. Ardradi. S. Ugoni. S. Rotberti.